Codul Fiscal 2024. Precizări despre declarațiile pentru impozitul pe profit
- Ionel Sclavone
- 4 martie 2024, 21:04
ANAF vine cu precizări legate de completarea și depunerea declarației anuale privind impozitul pe profit pentru veniturile înregistrate în anul fiscal 2023. Conform prevederilor din Codul Fiscal, în acest an, contribuabilii vor folosi formularele 101 și 101 Grup fiscal.
Codul Fiscal reglementează procedura prin care este declarat, în vederea impozitării, profitul înregistrat în 2023. În acest an contribuabilii vor utiliza pentru declarații, formularele 101 și 101 Grup fiscal.
Codul Fiscal reglementează declarațiile pe profit
Potrivit precizărilor ANAF, în acest an, contribuabilii vor declara profitul realizat în 2023 folosind formularele 101 "Declaraţie privind impozitul pe profit" și 101 Grup fiscal "Declaraţie consolidată privind impozitul pe profit determinat de grupul fiscal". Legea nr. 227/2015 privind Codul fiscal nu a suferit modificări care să impună actualizarea modelului și conținutului celor două formulare.
În 2024, în vederea îndeplinirii obligațiilor declarative privind impozitul pe profit datorat pentru anul 2023, contribuabilii utilizează formularele care au fost utilizate pentru declararea obligației datorată și pentru anul fiscal 2022.
Cele două declarații din Codul Fiscal se completează cu ajutorul aplicației informatice de asistență. Documentele se transmit prin mijloace electronice de transmitere la distanță, potrivit legii. Aplicațiile de completare a declarațiilor privind impozitul pe profit datorat pentru 2023/anul fiscal modificat care se încheie în 2024 sunt disponibile pe site-ul ANAF. Formularele sunt disponibile la secțiunea "Servicii online - Descărcare declarații electronice".
Ce prevede legea fiscală
Potrivit art. 42 alin.(1) și art.42^9 alin.(4) din Legea nr.227/2015 privind Codul Fiscal, cu modificările și completările ulterioare, plătitorii de impozit pe profit au obligaţia să depună, până la termenele prevăzute de lege, formularul 101 "Declaraţie privind impozitul pe profit" sau 101 Grup fiscal "Declaraţie consolidată privind impozitul pe profit determinat de grupul fiscal".
Modelul și conținutul formularului 101 au fost aprobate prin Ordinul preşedintelui Agenţiei Naţionale de Administrare Fiscală nr. 3386/2016. Este vorba despre actul de reglementare pentru aprobarea modelului şi conţinutului formularelor 101 "Declaraţie privind impozitul pe profit" şi 120 "Decont privind accizele". Acesta din urmă a fost modificat și completat prin Ordinul președintelui ANAF nr. 310/2023.
Modelul și conținutul formularului 101 Grup fiscal au fost aprobate prin Ordinul președintelui ANAF nr.310/2023 pentru aprobarea modelului şi conţinutului formularului 101 Grup fiscal "Declaraţie consolidată privind impozitul pe profit determinat de grupul fiscal", precum şi pentru modificarea şi completarea Ordinului preşedintelui ANAF nr. 3.386/2016 pentru aprobarea modelului şi conţinutului formularelor 101 "Declaraţie privind impozitul pe profit" şi 120 "Decont privind accizele".
Codul Fiscal, despre plata impozitului pe profit
Până pe 26 iunie 2024 companiile trebuie să depună declarațiile 101 privind impozitul pe profit. Este o obligatie care trebuie urmată cu atenție, dat diind că a fost modificat Codul fiscal.Impozitul pe profit, în cazul societăților comerciale cu răspundere limitată, fără angajați este de 16%. De asemenea, se plătește și un impozit pe dividende care este de 8%.